CELEX: 32021D0711
Language: da
Date: 2021-04-29 00:00:00
Title: Rådets afgørelse (FUSP) 2021/711 af 29. april 2021 om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma

30.4.2021   
               
               
                  DA
               
               
                  Den Europæiske Unions Tidende
               
               
                  L 147/17
               
            
         RÅDETS AFGØRELSE (FUSP) 2021/711
         af 29. april 2021
         om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 22. april 2013 vedtog Rådet afgørelse 2013/184/FUSP (1) om restriktive foranstaltninger på baggrund af situationen i Myanmar/Burma.
                  
               
                     (2)
                  
                  
                     På grundlag af en gennemgang af afgørelse 2013/184/FUSP bør de restriktive foranstaltninger forlænges indtil den 30. april 2022.
                  
               
                     (3)
                  
                  
                     For to opførelser på listen er der modtaget ajourførte oplysninger.
                  
               
                     (4)
                  
                  
                     Afgørelse 2013/184/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2013/184/FUSP foretages følgende ændringer:
            
                        1)
                     
                     
                        Artikel 12 affattes således:
                        
                           »Artikel 12
                           Denne afgørelse finder anvendelse indtil den 30. april 2022. Den overvåges løbende. Den kan, alt efter hvad der er relevant, forlænges eller ændres, hvis Rådet skønner, at dens mål ikke er nået.«
                        
                     
                  
                        2)
                     
                     
                        Bilaget ændres som anført i bilaget til nærværende afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 29. april 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse 2013/184/FUSP af 22. april 2013 om restriktive foranstaltninger på baggrund af situationen i Myanmar/Burma (EUT L 111 af 23.4.2013, s. 75).
      
      
         
            BILAG
            Oplysningerne vedr. nr. 4 og 10 på listen over fysiske og juridiske personer, enheder og organer i bilaget til afgørelse 2013/184/FUSP affattes således:
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse på listen
                        
                     
                           »4.
                        
                        
                           Aung Aung
                        
                        
                           Køn: mand
                           Militært identifikationsnr.: BC 23750
                        
                        
                           Generalmajor Aung Aung er øverstbefalende for Regionskommando Sydvest i Myanmars væbnede styrker (Tatmadaw) og tidligere øverstbefalende for den 33. lette infanteridivision i Myanmars væbnede styrker (Tatmadaw). I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 33. lette infanteridivision mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.
                        
                        
                           25.6.2018
                        
                     
                           10.
                        
                        
                           Khin Hlaing
                        
                        
                           Fødselsdato: 2. maj 1968
                           Køn: mand
                        
                        
                           Generalmajor Khin Hlaing er øverstbefalende for Trekantsregionen i Myanmars væbnede styrker (Tatmadaw). Han er tidligere øverstbefalende for den 99. lette infanteridivision, og han var øverstbefalende for Regionskommando Nordøst i Myanmars væbnede styrker (Tatmadaw). Som øverstbefalende for den 99. lette infanteridivision ledede han de militære operationer i delstaten Shan i 2016 og i begyndelsen af 2017. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 99. lette infanteridivision mod landsbyboere, der tilhører etniske mindretal, i delstaten Shan i andet halvår 2016. Disse omfatter ulovlige drab, tvangstilbageholdelse og ødelæggelse af landsbyer.
                        
                        
                           21.12.2018«